Und wemer d Wäut  nume no vom Fernseh kenne,  nume vo de Gratiszytige kenne,  nume vom Internet kenne,  numen indiräkt kenne,  de meinemer uf ds Mou säuber no,  mir gsähche nid guet gnueg us,  für di Wäut,  mir heige z vüu Fauten im Gsicht,  mir heige z weni  grossi Brüscht  und z weni blondi Hoor  und z weni Musklen am Buuch,  und wäge däm wird de zum Bischpüuu  d Hochzyt vo zwöi steipünturiiche,  schöne, junge, berüehmte Mönsche,  wo mir gar nid persönlech kenne,  wo mir no nie gseh hei  wo mir nie wärde kenne lehre  und ou nid möchte kenne lehre  wird auso so ne Hochzyzt z Ängland  wichtiger,  aus sägemer einisch,  d Grippe vo mim Nochber  oder der Chräbs  vo mire Arbetskollegin,  oder an Atomkatatrophe z Japan.